F1-legende, Niki Lauda, dood op 70 | Netwerk24
F1-legende, Niki Lauda, dood op 70
21 Mei 2019 05:25
Die Oostenrykse motorsportlegende Niki Lauda is Maandag in die ouderdom van 70 dood – maande nadat hy 'n longoorplanting ondergaan het.
Niki Lauda is Maandag in die ouderdom van 70 dood. Foto: Getty Images
Lauda se familie het dié nuus in 'n verklaring bevestig.
"Dit is met groot hartseer dat ons aankondig dat ons geliefde Niki Maandag sag heengegaan het met sy familie by hom."
Lauda was in Januarie gehospitaliseer toe hy vir griep behandel is.
Sy familie sê Lauda se moed sal 'n maatstaf vir almal van hulle bly en beskryf hom as 'n liefdevolle man, pa en oupa.
Lauda is bekend daarvoor dat hy drie Formule 1-wêreldtitels in 1975, 1977 en 1984 gewen het, al het hy ernstige brandwonde in 'n lewensgevaarlike botsing in die Duitse Grand Prix se Nürburgring in 1976 opgedoen. – Reuters
Meer oor: Niki Lauda | Grand Prix | Motorsport
Fi-legende Niki Lauda weer in hospitaal
Lauda uit hospitaal ná longoorplanting
F1-legende Niki Lauda kry longoorplanting